REGOLAMENT TAL-KUMMISSJONI (KE) Nru 966/2008
ta' l-1 ta' Ottubru 2008
li japprova emendi mhux minuri fl-ispeċifikazzjonijiet ta’ denominazzjoni rreġistrata fir-reġistru tal-ispeċjalitajiet tradizzjonali garantiti (Panellets (STG))
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 509/2006 tal-20 ta' Marzu 2006 dwar il-prodotti agrikoli u l-oġġetti tal-ikel li huma speċjalitajiet tradizzjonali garantiti (1), u b'mod partikolari l-ewwel subparagrafu tal-Artikolu 9(4) tiegħu,
Billi:
(1)
Skond l-ewwel subparagrafu tal-Artikolu 11(1) tar-Regolament (KE) Nru 509/2006 u b'applikazzjoni tal-Artikolu 19(3) tal-istess Regolament, il-Kummissjoni eżaminat it-talba mressqa minn Spanja għall-approvazzjoni ta' emenda fl-ispeċifikazzjonijiet tal-ispeċjalità tradizzjonali garantita “Panellets”, irreġistrata skond ir-Regolament tal-Kummissjoni (KE) Nru 2301/97 (2), kif emendat bir-Regolament (KE) Nru 688/2002 (3).
(2)
Minħabba li l-emendi kkonċernati mhumiex minuri fis-sens tal-Artikolu 11 tar-Regolament tal-Kummissjoni (KE) Nru 509/2006, il-Kummissjoni ppubblikat it-talba għall-emendi f'Il-Ġurnal Uffiċjali ta' l-Unjoni Ewropea (4), b’applikazzjoni tal-ewwel subparagrafu tal-Artikolu 8(2) tar-Regolament imsemmi. Ġaladarba l-Kummissjoni ma rċeviet l-ebda dikjarazzjoni ta' oġġezzjoni skond l-Artikolu 9 tar-Regolament (KE) Nru 509/2006, l-emendi għandhom jiġu approvati,
ADOTTAT DAN IR-REGOLAMENT:
Artikolu 1
L-emendi fl-ispeċifikazzjoni ppubblikati f'Il-Ġurnal Uffiċjali ta' l-Unjoni Ewropea dwar id-denominazzjoni li tidher fl-Anness għal dan ir-Regolament huma b'dan approvati.
Artikolu 2
Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 1 ta’ Ottubru 2008.